OpenLLM-France/wikimedia huggingface dataset:
# Nerea Martín Zubeldia

Nerea Martín Zubeldia (Santurtzi, 1998) bizkaitar abokatu, legelari eta aholkulari fiskala da.

## Bizitza

Zuzenbide Gradua ikasi zuen Deustuko Unibertsitatean. Talentia Programaren parte hartzaile izan zen, Bizkaia Talentek hautatua, geroztik Talentia Sarearen kide delarik. Ondoren, Abokatutza Masterra egin zuen Errioxako Nazioarteko Unibertsitatean (UNIR) eta Aholkularitza Fiskaleko masterra Deustuko Unibertsitatean.
Abokatutzan sartzeko proba gainditu ondoren, abokatu titulua lortu zuen 2022. urtean, eta abokatu gisa jarduten hasi zen. Garrigues abokatu-langelan jardun zuen, departamentu fiskalean, urte erdiz. Uría Menéndez eta Cuatrecasas bulegoetan ere aritua da, departamentu fiskalean, zerga-aholkularitza alorrean. 2022tik Deloitte bulegoan jarduten du zerga-arloko abokatu gisa.

## Argitalpenak

* 2022, "Fiscalidad post-Brexit: Análisis de un posible Acuerdo Unión Europea - Reino Unido en el marco de la Directiva Matriz - Filial"
* 2021, "La corrección de la doble imposición, comparativa entre normativa Foral y normativa de Territorio Común"
* 2020, "La problemática y soluciones en el tratamiento fiscal de las rentas plurianuales. Los Decretos Forales 125/2019 y 194/2019 de la Hacienda Foral de Bizkaia sobre el "carried interest". Norma Foral 1/2020 por la que se reforma el IRPF"

## Erreferentziak

* ↑ Martín-Zubeldia, Nerea. (2021-12-09). Fiscalidad post-Brexit: Análisis de un posible Acuerdo Unión Europea - Reino Unido en el marco de la Directiva Matriz - Filial. (Noiz kontsultatua: 2023-10-10).

## Kanpo estekak

* Datuak: Q122975679
# Garrigues (enpresa)

J&A Garrigues, S.L.P. nazioarteko abokatu-langela da, Madrilen egoitza duena. Oro har, Espainiako bufete ospetsuenetakotzat jotzen dute. 1941ean sortua, Espainiako abokatu-langelarik handiena da, fakturazioagatik eta abokatu kopuruagatik.
2.000 profesional eta bulego inguru ditu Espainiako eta Portugalgo 20 hiritan, baita New Yorken, Shanghain, Beijingen, Casablancan, Londresen, Bruselan, Varsovian, Bogotan, Mexiko Hirian, Txileko Santiagon eta Liman ere. Garrigues abokatu bulegoko presidente exekutiboa Fernando Vives da 2014ko urritik. Bere aurrekoak, Antonio Garrigues Walkerrek, 1962tik zuzendu zuen enpresa eta orain bere ohorezko presidentea da.

## Erreferentziak

* ↑ (Gaztelaniaz) «Garrigues, el despacho de abogados que más factura y más prestigioso de España» La Vanguardia 2014-04-29.
* ↑ (Gaztelaniaz) ««El 'ranking' de facturación de despachos: estos son los 25 bufetes líderes por ingresos en España» El Confidencial 2023-04-11.
* ↑ (Gaztelaniaz) «Fernando Vives asume la presidencia ejecutiva de Garrigues» Cinco Días 2014/10/01.
# Club de Remo Robaleira

Club de Remo Robaleira A Guardako arraun kluba da, Galiziako Traineruen Ligan aritzen dena.

## Historia

Aulki mugikorrean zein tosta finkoan lehiatzen du eta harrobi lan handia egiten du, batez ere emakumezkoetan. Urte bakan batzuetan lortu du trainerua uretaratzea, azkenaldia 2012an eta Galiziako B ligan laugarren gelditzeaz gain bi bandera irabazteko aukera izan zuen.
Emakumezkoek Espainiako trainerilla txapelketa irabazi zuten gazte mailan 2023 eta 2024an.

## Palmaresa
### Ligak

* Galiziako B Liga (0): laugarrena 2012an.

### Gainontzeko estropadak

* Concello de Bueu (1): 2012.

### Trainerillak

* Espainiako Trainerilla Txapelketa gazte mailan (2): 2023, 2024

### Batelak

* Espainiako Batel Txapelketa gazte mailan (2): 2011, 2024

## Azken denboraldiak

| Urtea | Liga |
| 2010 | Galiziako Liga, 11.a |
| 2011 | ez |
| 2012 | Galiziako B maila, 4.a |
| 2013- | ez |

## Erreferentziak

* 1 2 (Gaztelaniaz) «Victoria para Robaleira en la Bandeira Concello de Bueu» La Voz de Galicia 2012-07-23 (Noiz kontsultatua: 2024-12-12).
* ↑ (Gaztelaniaz) www.infominho.com. «La alcaldesa de Oia felicita a Uxía Fernández, campeona de España de bateles con el equipo femenino del club de remo Robaleira» www.infominho.com (Noiz kontsultatua: 2024-12-12).
* ↑ (Gaztelaniaz) www.infominho.com. «El equipo femenino Club de Remo Robaleira, campeonas gallegas de Traineiriñas 2023» www.infominho.com (Noiz kontsultatua: 2024-12-12).
* ↑ (Gaztelaniaz) Redacción. (2022-05-04). «Recepción al Club Remo Robaleira en A Guarda» Telemariñas (Noiz kontsultatua: 2024-12-12).

## Kanpo estekak

* (Galizieraz) Taldearen webgunea
* Datuak: Q21707166
# Club de Remo San Felipe

Club de Remo San Felipe Galiziako Coruñako probintzian dagoen Ferrol herriko arraun taldeetako bat da. Arraunketa mugikorrean aritzen da bai eta tostartean ere.

## Historia

2007an trainerua osatzea lortu zuen eta 2008an Galiziako Traineruen Ligan aritu zen. 2009an emakumezkoen Artabria trainerua osatu zuen A Cabana, Ares eta Perillorekin batera eta bi urtez aritu zen uretan.

## Palmaresa

* Festival Intercéltico de Avilés (0): hirugarren 2007an.

## Azken denboraldiak

| Urtea | Liga |
| 2003 | Galiziako Liga, 15.a |
| 2004- 2007 | ez |
| 2008 | Galiziako Liga, 15.a |
| 2009- | ez |

## Erreferentziak

* ↑ (Gaztelaniaz) Soluciones, Labrax. «Federación Gallega de Actividades Subacuaticas» Federación Gallega de Actividades Subacuaticas (Noiz kontsultatua: 2024-12-12).
* ↑ (Gaztelaniaz) «El club San Felipe brilla en el nacional de remo olímpico» La Voz de Galicia 2023-06-27 (Noiz kontsultatua: 2024-12-12).
* ↑ «Bandera Festival Intercéltico (Avilés)» traineras.es (Noiz kontsultatua: 2024-12-12).

## Kanpo estekak

* Datuak: Q45898042
# Club de Remo URME

Club de Remo URME (izen osoa, Club de Remo Unión de Remeiros de Muros e Esteirana) Galiziako Coruñako probintzian dagoen Murosko arraun taldea da. C.R. Muros eta A.D. Esteirana elkarteen arteko batura da.

## Historia

Muros eta Esteirana arteko lehia handia zen baina 2022an talde biak trainerua atera gabe egon ondoren 2023an Muros-Esteirana izenarekin elkarlanean osatu zuen trainerua eta B Ligako txapelduna izan zen nagusitasun osoz. Lehenengo estropada ezik gainerako guztiak irabazi zituen. 2024an proiektua egonkortzeko Club de Remo URME elkartea sortu zuten.

## Palmaresa
### Ligak

* Galiziako A maila (0)
* Galiziako B maila (1): 2023.

## Azken denboraldiak

Dendoraldiak :
| TKE | 0 |
| LGT 1 | 2 |
| LGT 2 | 1 |
| 2025 barne. |||
| Urtea | Liga |
| 2023 | Galiziako B maila, 1.a (Muros-Esteirana) |
| 2024 | Galiziako A maila, 9.a |
| 2025 | Galiziako A maila, |

## Erreferentziak

* ↑ «C.R. URME» traineras.es (Noiz kontsultatua: 2024-12-12).
* ↑ (Gaztelaniaz) https://www.facebook.com/lavozdegalicia. (2023-08-04). «Muros-Esteirana, de eternos rivales a liderar la Liga B juntos» La Voz de Galicia (Noiz kontsultatua: 2023-08-11).
* ↑ www.ligalgt.com (Noiz kontsultatua: 2024-07-08).

## Kanpo estekak

* Datuak: Q127260820
# Cremades & Calvo-Sotelo

Cremades & Calvo-Sotelo Abogados S.L.P. nazioarteko abokatu-langela da, Madrilen egoitza duena. Zortzi herrialdetan lan egiten du, eta Javier Cremades du buru, bazkide fundatzailea. Zuzenbidearen diziplina guztietan adituak diren 200 abokatu baino gehiago biltzen ditu.

## Garapena

1995ean sortu zen, eta 2000. urtean «Cremades & Calvo-Sotelo» izena hartu zuen, Santiago Calvo-Sotelo Olry de Labry, José Calvo Sotelo politikariaren biloba, abokatu-langelan sartu zenean.
Enpresa aro digitalaren hasieran sortu zen, liberalizatu berri den telekomunikazio sektore bateko aholkulari izan zelarik. Hasieran, IKTen zuzenbidean oso espezializatutako aholkulari juridikoa zen, eta, urteen poderioz, erreferentziazko enpresa gisa finkatu zen zuzenbidearen arlo guztietan.
Abokatu-langela aitzindaria izan da izaera orokorreko zerbitzuak ematen, pertsona fisiko eta juridikoei aholkularitza osoa emanez, ikuspegi juridikotik batez ere, bai eta erakundeetatik eta negozio-garapenetik ere. Harreman instituzionaletarako eta lobby arloko zerbitzuak eskaintzen dituen Espainiako abokatu-langela bakanetakoa da.

## Erreferentziak

* ↑ (Gaztelaniaz) «Entrevista con Javier Cremades, socio director de Cremades & Calvo-Sotelo» Diario Jurídico 2010-11-05.
* ↑ (Gaztelaniaz) «Los bufetes ganan más de cien millones por su labor de ‘lobby’» Expansión 2009/01/13.

## Kanpo estekak

* Datuak: Q106509726
# Gómez-Acebo & Pombo

Gómez-Acebo & Pombo S.L.P. (GA_P) nazioarteko abokatu-langela da, Madrilen egoitza duena. Ignacio Gómez-Acebok eta Fernando Pombo Garcíak sortu zuten 1971n. Enpresak 500 profesional baino gehiago ditu, horien artean 300 abokatu eta 60 bazkide baino gehiago. Bulegoak ditu Bartzelonan, Bilbon, Valentzian eta Vigon, baita Bruselan, Lisboan, Londresen eta New Yorken ere. 2023an, bulegoak 92,86 milioi euro fakturatu zituen.
Gomez-Acebo & Pombo abokatu-langelak zerbitzu profesionalen sektorean jarduten du. Aholkularitza juridikoa ematen du sektore hauetan: administrazio publikoa, kontsumo-ondasunak, arrisku-kapitala eta inbertsio kolektiboa, eraikuntza eta higiezinak, familia-enpresak, energia, farmazeutikoa, bioteknologia, osasuna, azpiegitura, garraioa, oinarrizko gaiak, industria eta eraldaketa, ingurumena, zerbitzuak, bankuak eta finantzak, teknologia eta telekomunikazioak.

## Erreferentziak

* ↑ (Gaztelaniaz) «Los despachos de abogados nacionales consolidan su posición» Expansión 2024/04/22.
# 1759
## Gertaerak
### Arte eta kultura

* Urtarrilaren 15a – Britainiar museoa inauguratu zuten Londresen.

### Kirolak
## Jaiotzak

* Urtarrilaren 13a – José Aznárez Navarro, espainiar politikaria (h. 1837).
* Urtarrilaren 25a – Robert Burns, eskoziako gaeleraz aritu zen olerkari ezagunena (h. 1796).
* Apirilaren 27a – Mary Wollstonecraft, britainiar filosofo eta idazlea, emakumeen eskubideak aldeztu zituen lehenengoetarikoa (h. 1797).
* Maiatzaren 14a – Luis I.a Liechtensteingoa, Liechtensteingo printzea (h. 1805).
* Maiatzaren 15a – Maria Theresia von Paradis, austriar piano-jotzaile eta konpositorea (h. 1824).
* Maiatzaren 21a – Joseph Fouché, frantses politikaria (h. 1820).
* Maiatzaren 28a – William Pitt Gaztea, politikari ingelesa (h. 1806).
* Ekainaren 5a - Martin Gartzia-Loigorri, nafar militarra, artilleria arloan nabarmendu zena (h. 1824).
* Uztailaren 10 – Pierre-Joseph Redouté, belgikar botanikari eta margolaria (h. 1840).
* Uztailaren 24a – Viktor Emanuel I.a Sardiniakoa, Sardiniako erregea (h. 1824).
* Abuztuaren 20a – Simon Bernardo Zamakola, bizkaitar politikaria (h. 1809).
* Irailaren 22a – William Playfair, Eskoziako injinari eta ekonomilaria, estatistikako datu diagramen lehenengo asmatzaileetako bat (h. 1823).
* Urriaren 25a – William Grenville (Grenvilleko I. baroia), Erresuma Batuko lehen ministroa (h. 1834).
* Urriaren 25a – Maria Feodorovna, Errusiako enperatriz ezkontidea (h. 1828).
* Urriaren 26a – Georges Jacques Danton, Frantziako Iraultzako protagonista handienetakoa (h. 1794).
* Azaroaren 10a – Friedrich Schiller, alemaniar poeta (h. 1805).
* Madeleine Larralde, Konbentzioko armadari aurka egiteagatik hil zuten Sarako emakumea (h. 1794).
* Manuel Etxanobe, gipuzkoar arkitekto eta ingeniaria.

## Heriotzak

* Urtarrilaren 20a – Frantzisko Tomas Agirre, Montehermosoko III. markesa, arabar aitoren seme eta politikaria (h. 1705).
* Apirilaren 14a – George Frideric Handel, ingeles musikagilea (j.1685).
* Ekainaren 12a – William Collins, ingeles olerkaria (j. 1721).
* Ekainaren 21a – Sebastián Eslaba, euskal militar eta politikaria (j. 1685).
* Uztailaren 27a – Pierre-Louis Moreau de Maupertuis, frantses matematikari, astronomo eta filosofoa (j. 1698).
* Abuztuaren 8a – Carl Heinrich Graun, alemaniar musikagile eta tenorra (j. 1704).
* Abuztuaren 10a – Fernando VI.a Espainiakoa, Espainiako erregea (j. 1713).
* Irailaren 13a – James Wolfe, britainiar militarra (j. 1727).
* Pedro Ignazio Barrutia, arabar idazlea (j. 1682).

## Kanpo estekak

* Datuak: Q7643
* Multimedia: 1759 / Q7643
# Gaëlle Heureux

Gaëlle Heureux (Bourg-en-Bresse, Frantzia, 1970eko abenduaren 27a) idazlea eta irratiko kronista da.

## Biografia

Zuzenbide ikasketak (Maisutza Lyon III.eko Unibertsitatean) eta psikologia ikasketak (Lizentziatura Lyon II.eko Unibertsitatean) egin zituen. Bi libururen egilea da (La Table Ronde edizioak). 2017ko irailetik 2023ko udara arte "Encore Heureux" aurkeztu zuen, Radio B-ko hileroko literatur saioa, eta 2023ko irailetik, "Les décroissants tout chauds", antena berean.

## Izendapenak eta sariak

* 2014: Prix SGDL Société des gens de lettres du premier recueil de nouvelles, Sanglier noir, pivoines roses lanagatik.
* 2015: Finaliste du Prix de la Closerie des Lilas 2015, Un destin miniature lanagatik.
* 2017: Prix littéraire des jeunes européens - étudiants francophones 2017, Un destin miniature lanagatik.

## Lanak

* Sanglier noir, pivoines roses. (ipuinak). (La Table Ronde, 2014). Prix SGDL du premier recueil de nouvelles.
* Un destin miniature (La Table Ronde, 2015).

## Kanpo estekak

* Datuak: Q19629949
* Multimedia: Gaëlle Heureux / Q19629949
# Farah Chamma

Farah Chamma (arabieraz: فرح شمّا; Xarja, Arabiar Emirerri Batuak, 1994ko apirila) jatorri palestinarreko poeta bat da. Chammak sei hizkuntza hitz egiten ditu, arabiera, ingelesa eta frantsesa barne. Hind Shoufani zinemagile eta idazle palestinarrak zuzendutako film batean ezagutzera emandako Ekialde Hurbileko "Poeten Kluba" izeneko taldeko kide gazteetako bat da. Zuzeneko musika, ahozkotasuna eta interpretazioa uztartzen ditu bere emanaldietan.

## Ikasketak eta ibilbidea

Chamma Arabiar Emirerri Batuetan jaio zen, Nabluseko familia batean. Hamazortzi urte zituela, Brasilera joan zen bizitzera eta lau hilabetez bizi izan zen bertan. Filosofia eta soziologiako ikasketak egin zituen Paris-Sorbona-Abu Dhabi Unibertsitatean. Unibertsitateko azken urtean Frantziara joan zen bizitzera. Londresko Goldsmiths Unibertsitatean Kultura eta Ikuskizunetako masterra egina du.
2008tik, Chammak mundu osoko hainbat ekitaldi eta jaialditan parte hartu du, hala nola Dubaiko Kultura eta Arte Agintaritzak antolatutako Sikka Arte Azokan eta 2012an Abu Dhabin egindako A Sip of Poesía sinposioan, eta, berrikiago, Palestine en Campagne (Okzitanian), Wilde Moehre (Alemanian), Bradford Literature Festival (Ingalaterran), Karama Film Festival (Jordanian), Faladura (Portugalen), Requiem for Justice (Mexikon) edo Le Guess Who? (Herbeheretan).
2013an, Chammak bideo bat plazaratu zuen YouTuben, eta bertan arabierazko bere poema bat errezitatu zuen: Nola sinetsi behar dut? Bideoak 250.000 ikustaldi baino gehiago izan zituen. 2014ko urtarrilaren 4an, beste bideo emanaldi bat argitaratu zuen, Nazionalitatea. Chammak arabierazko podcast bat ere badu, "Maqsouda" izenekoa, arabierazko poesiari buruzkoa.
2021eko otsailean, LIEV ekoizle brasildarrarekin batera Chamæleon proiektua sortu zuten, poesia errezitaldiak eta musika elektronikoa nahasten dituen emanaldia. Bere ama hizkuntza arabieraz ez ezik, ingelesez eta frantsesez ere idatzi eta interpretatzen du.

## Poesia bildumak

* Apologies (2017)
* The Nationality (2014)
* From right to left (2017)
* How must I believe (2013)
* Paranoia
* Fairouz
* Small Manifesto
* Farah
* pH
* Dead Cats and Plastic Bags
* I am No Plastenian
* Boxes
* The Wall
* Ether
* Fast Poem
* On Gaspille (2018)
* How Must I Believe
* Falastini Ana (2021)
* F***ing Visa (2019)

## Erreferentziak

* ↑ (Ingelesez) «This Month in London: ‘كلمات، كلمات، كلمات – Words Words Words’» ARABLIT & ARABLIT QUARTERLY 2019-02-05 (Noiz kontsultatua: 2024-10-29).
* ↑ (Ingelesez) «Farah Chamma evolving through poetry» Arab News 2013-08-07 (Noiz kontsultatua: 2024-10-29).
* 1 2 «Farah Chamma - Poet & Performer» www.farahchamma.com (Noiz kontsultatua: 2024-10-29).
* ↑ (Ingelesez) «Farah Chamma evolving through poetry» Arab News 2013-08-07 (Noiz kontsultatua: 2024-10-29).
* 1 2 (Katalanez) Latorre, Eloi. (2024-09-06). «"Durant les hores més fosques, la poesia, l'espiritualitat i la introspecció, tenen un poder immens"» directa.cat (Noiz kontsultatua: 2024-10-29).

## Kanpo estekak

* Datuak: Q18685358
# Bentzotriazol

Bentzotriazola (BTA) konposatu organiko heterozikliko aromatikoa da C$_6$H$_5$N$_3$ formula duena. Konposatu bizikliko hau irudika daiteke bentzenoaren eta triazolaren eraztunak elkarri fusionatuta bezala. Solido zuri-arreska da. Uretan disolbagaitza da, baina disolbagarria ohiko disolbatzaile organikoetan hala nola, bentzenoan, alkoholetan, toluenoan eta kloroformoan.

## Egitura

Bentzotriazolak bi tautomero ditu, A eta B, orekan daudenak. Analisi espektroskopikoek, UV eta EMR besteak beste, A tautomeroa nagusi dela erakutsi dute.

## Sintesia

Bentzotriazola sintetizatzek orto-fenilendiamina sodio nitritoarekin edo azido nitrosoarekin erreakzionarazten da ingurune azidoan, azido azetikoan edo azido sulfuriko diluituan hurrenez hurren.

## Erabilera

Bentzotriazola argazkigintzan agente atzeratzaile gisa usatzen da. Kobrearen korrosioa inhibitzeko erabiltzen da ur-hodierietan kobrearekin lotzen baita metala korrosioak babesten duen geruza bat eratuz. Artelanen zaharberritzean brontzearen gaitza tratatzeko baliatzen da.
Sintesi kimikoan erreakzio-bitartekari edo erreaktibo gisa baliatzen da. Izan ere, bentzotriazolaren deribatu ordezkatu batzuk polimeroak argi ultramoreaz babesteko gehigarri gisa baliatzen dira, UV-328 adibidez.

## Ingurumen-eragina

Bentzotriazola ingurune naturalean nahikoa hedatuta dago, nahiz eta ingurumen-iraunkortasun apala izan.
Arrainen sistema endokrinoari eragin dakiokeela eta neurotoxikoa izan daitekeela ikusi da.

## Erreferentziak

* 1 2 (Ingelesez) PubChem. «1H-Benzotriazole» pubchem.ncbi.nlm.nih.gov (Noiz kontsultatua: 2024-10-29).
* ↑ (Ingelesez) Sease, Catherine. (1978-05). «BENZOTRIAZOLE: A REVIEW FOR CONSERVATORS» Studies in Conservation 23 (2): 76–85. doi:10.1179/sic.1978.011. ISSN 0039-3630. (Noiz kontsultatua: 2024-10-29).
* ↑ Smiley, Robert A.. (2000-06-15). «Phenylene‐ and Toluenediamines» Ullmann's Encyclopedia of Industrial Chemistry doi:10.1002/14356007.a19_405. (Noiz kontsultatua: 2024-10-29).
* ↑ Berrie, Barbara H.. (2004-11-19). «Fine Art Examination and Conservation» Kirk-Othmer Encyclopedia of Chemical Technology doi:10.1002/0471238961.0609140526051219.a01.pub2. (Noiz kontsultatua: 2024-10-29).

## Kanpo estekak

* Datuak: Q220672
* Multimedia: Benzotriazole / Q220672
# Laura García Mejuto

Laura García Mejuto (Gasteiz, Araba, 1984ko abenduaren 9a) atleta arabarra da, maratoietan eta triatloian aritzen dena. Gasteizko Martin Fiz maratoia lau aldiz jarraian irabazteagatik ezaguna. La Blanca kirol elkartean korritzen du.

## Palmaresa

* Gasteizko Martin Fiz maratoia (4): 2013, 2014, 2015, 2016
* Gasteiz Hiria Berriaren aldeko lasterketa (1): 2012
* Gasteizko maratoi erdia (2): 2012, 2014

## Erreferentziak

* ↑ «Laura GARCÍA | Profile | World Athletics» worldathletics.org (Noiz kontsultatua: 2022-12-26).
* ↑ (Gaztelaniaz) «Kiplimo y Laura García Mejuto se imponen en el Maratón Martín Fiz» Marca.com 2016-05-15 (Noiz kontsultatua: 2022-12-26).
* ↑ Berria. «Kike Sebastian eta Laura Garcia irabazle Gasteizen» Berria (Noiz kontsultatua: 2022-12-26).
* ↑ «Medio Marathón de Vitoria-Gasteiz (palmarés)» www.manueliradier.com (Noiz kontsultatua: 2022-12-26).

## Kanpo estekak

* Datuak: Q115868066
# Festival Intercéltico de Avilés

Festival Intercéltico de Avilés gaztelaniaz edo Festival Intercélticu d'Avilés asturieraz 1997tik urtero uztailean "Esbardu" kultura elkarteak Avilesko eskualdean antolatzen duen musika eta dantza jaialdia da.
Izenak iradokitzen duen moduan, kultura zeltiarrren arteko topaketa da, eta Lorienteko Interzeltiar Jaialdia (Bretainia) hirian egindako jaialdiak inspiratu zuen. Gaur egun Asturiasko garrantzitsuena da arlo honetan.

## Irudien galera

* "El Gaiteru de Veriña" IX. jaialdian (2005)
* Corte con hachu (2005)
* Dantza bikote tradizionala (2004)
* Fonsu Mielgo (Llan de Cubel) VIII. edizioan (2004)
* Lúnasa taldea VIII. edizioan (2004)

## Kanpo estekak

* (Gaztelaniaz)Jaialdiaren webgune ofiziala
* (Gaztelaniaz)Esbardu elkartearen webgunea
* (Frantsesez)(Gaztelaniaz)"Festival Interceltique"
* Datuak: Q922592
* Multimedia: Interceltic Festival of Avilés / Q922592
# Amália Bezerédj

Amália Krisztina Bezerédj (hungarieraz: Bezerédj Amália Krisztina; Szentivánfa, 1804ko apirilaren 15a – Marianka, 1837ko irailaren 21a), Malby izengoitiaz ere ezaguna, hungariar idazlea izan zen.

## Bizitza

Bezeréd herriko Bezerédj familia noblearen ondorengoa zen. Bere aita, György Bezerédj (1779-1863), Antonia Szegedyrekin (1782-1842) ezkondu zen 1802an, eta Vas konderriko Szentivánfá herrira (gaur egungo Uraiújfalura) joan ziren bizitzera. Amália haien zazpi seme-alabetatik zaharrena zen. Hezkuntza ona jaso zuen: alemana, frantsesa, ingelesa eta latina ikasi zituen, pianoa eta harpa jo zituen eta abesten ere bazekien. 1821ean István Bezerédj urruneko senidearekin ezkondu zen eta harekin Tolna konderrira joan zen bizitzera. 1830ean, István parlamentu-mandatari hautatu zuten, beraz, senar-emazteek denbora asko Bratislavan eman zuten. Hiri horretan, 1834ko maiatzaren 7an, Floriana Maria Anna Elisabeth Antónia alaba izan zuten, Hungarian Flóra edo Flóri izena erabili zuena.
Senarrarekin batera, Amália Bezerédjek familia txiroetako haurrentzako eskola eta haurtzaindegia kudeatu zituen. 1837an beste haurtzaindegi batzuk ireki zuten Szekszárden eta Tolnan.
Lehen idazlanak Vienako alemanezko hedabideetan argitaratu zituen. Hungarierazko lehen ipuina, A remeték, senarraren aholkuez idatzi zuen eta 1835ean argitaratu zuen, Malby izengoitia erabiliz. Bere libururik ospetsuena Flóri könyve poemen eta abestien bilduma izan zen, Hungariako haur literaturako lehen lanetako bat.
Bezerédjen lan batzuk amaitu gabe geratu ziren egilearen gaixotasunaren ondorioz. 1837ko irailaren 8an, gero eta ahulagoa, Mariankara joan zen sendatzera, eta han hil zen irailaren 21ean.

## Lanak

* A remeték (1835)
* Flóri könyve (1839)
* Földesi estvék (1840)
* Novellen und Erzählungen (bi liburukitan, 1840)
* Virágregék (1840)
* Fantasie (1840)

## Erreferentziak

* 1 2 3 (Hungarieraz) «Bezerédj Amalia» Magyar Elektronikus Könyvtár - Országos Széchényi Könyvtár (Noiz kontsultatua: 2024-12-12).
* 1 2 3 4 5 (Hungarieraz) «Bezerédj Amália és a Flóri könyve a magyar gyermekirodalomban» Bezzeganya 2014-02-10 (Noiz kontsultatua: 2024-12-12).
* ↑ (Ingelesez) Fábri, Anna. Hawkesworth, Celia ed. A History of Central European Women's Writing. Springer 2001-04-10, 93-94 or. ISBN 978-0-333-98515-1. (Noiz kontsultatua: 2024-12-12).

## Kanpo estekak

* Datuak: Q794385
* Multimedia: Amália Bezerédj / Q794385